CELEX: 52021PC0027
Language: el
Date: 2021-01-27
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή Εμπορίου όσον αφορά την τροποποίηση του προσαρτήματος 1 του παραρτήματος XII (Δημόσιες συμβάσεις) της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.1.2021
            COM(2021) 27 final
            2021/0014(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ 
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή Εμπορίου όσον αφορά την τροποποίηση του προσαρτήματος 1 του παραρτήματος XII (Δημόσιες συμβάσεις) της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης στην Επιτροπή Εμπορίου της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Ισημερινού και του Περού, αφετέρου (στο εξής: συμφωνία εμπορίου), και ιδίως το άρθρο 191. 
            
            
               Το άρθρο 191 της συμφωνίας εμπορίου θεσπίζει τις διαδικασίες σύμφωνα με τις οποίες κάθε Μέρος μπορεί να τροποποιήσει ή να διορθώσει το πεδίο κάλυψης των δημόσιων συμβάσεων βάσει του τίτλου VI της συμφωνίας εμπορίου. 
            
            
               Η ενότητα 1 («Φορείς της κεντρικής διοίκησης») του τμήματος A του προσαρτήματος 1 του παραρτήματος XII («Δημόσιες συμβάσεις») της συμφωνίας εμπορίου ορίζει τους φορείς της κεντρικής διοίκησης της Κολομβίας των οποίων οι συμβάσεις καλύπτονται στο πλαίσιο του τίτλου VI.
            
            
               Κατά τη συνεδρίαση της υποεπιτροπής για τις δημόσιες συμβάσεις που πραγματοποιήθηκε στις 17 Οκτωβρίου 2019 στην Μπογκοτά, η Κολομβία ενημέρωσε την Ένωση για την πρόθεσή της να επικαιροποιήσει τον κατάλογο των αναθετόντων φορέων σε κεντρικό επίπεδο, προσθέτοντας έξι οργανισμούς που δημιουργήθηκαν μετά το 2011 και οι οποίοι ανήκουν στο εκτελεστικό επίπεδο. Κατά την ολοκλήρωση των διαπραγματεύσεων για τη συμφωνία εμπορίου μεταξύ της Ένωσης και της Κολομβίας, το 2010, τα καθήκοντα που επί του παρόντος εκτελούνται από τους εν λόγω οργανισμούς ασκούνταν από τους αναθέτοντες φορείς σε υπουργικό επίπεδο. Οι οργανισμοί αυτοί δεν περιλαμβάνονται επί του παρόντος στον κατάλογο των αναθετόντων φορέων σε κεντρικό επίπεδο στην κάλυψη της Κολομβίας.
            
            
               Η Ένωση και η Κολομβία συμφωνούν να τροποποιηθεί η ενότητα 1 του τμήματος A του προσαρτήματος 1 του παραρτήματος XII της συμφωνίας εμπορίου. Η Ένωση και η Κολομβία συμφωνούν ότι η εν λόγω επικαιροποίηση δεν θα πρέπει να απαιτεί αντισταθμιστικές προσαρμογές, δεδομένου ότι πρόκειται για τροποποίηση ήσσονος σημασίας σύμφωνα με το άρθρο 191 παράγραφος 2 της συμφωνίας εμπορίου.
            
            
               Η απόφαση τροποποίησης της ενότητας 1 του τμήματος Α του προσαρτήματος 1 του παραρτήματος XII της συμφωνίας εμπορίου μπορεί να εκδοθεί στο πλαίσιο της Επιτροπής Εμπορίου που συγκροτήθηκε με τη συμφωνία εμπορίου μεταξύ της Ευρωπαϊκής Ένωσης και της Κολομβίας (στο εξής: εκάστοτε υπογράφουσα χώρα των Άνδεων), σύμφωνα με το άρθρο 14 παράγραφος 3 της συμφωνίας εμπορίου σε συνδυασμό με το άρθρο 12 παράγραφος 4, δεδομένου ότι αφορά αποκλειστικά τη διμερή σχέση μεταξύ τους.
            
            
               2.Πλαίσιο της πρότασης
            
            
               2.1.Η συμφωνία εμπορίου 
            
            
               Η συμφωνία εμπορίου αποσκοπεί στο άνοιγμα των αγορών και στην αύξηση της σταθερότητας των εμπορικών σχέσεων μεταξύ της Ευρωπαϊκής Ένωσης και των κρατών μελών της και της Κολομβίας, του Ισημερινού και του Περού.
            
            
               Ένας από τους κύριους στόχους της συμφωνίας εμπορίου είναι το πραγματικό και αμοιβαίο άνοιγμα των αγορών δημόσιων συμβάσεων των Μερών. Οι στόχοι του τίτλου VI της συμφωνίας εμπορίου σχετικά με τις δημόσιες συμβάσεις είναι δύο: να καθοριστούν ρυθμίσεις σύναψης συμβάσεων που αποσκοπούν να διασφαλίσουν ότι οι δημόσιες συμβάσεις συνάπτονται με διαφανή, αποτελεσματικό και αμερόληπτο τρόπο· και να ανοίξουν αμοιβαία οι αγορές δημόσιων συμβάσεων στους προσφέροντες, στα αγαθά και στις υπηρεσίες του άλλου Μέρους. Στο πλαίσιο αυτό, η Ένωση και η Κολομβία διαπραγματεύτηκαν, σε διμερές επίπεδο, την αμοιβαία πρόσβασή τους στους διαγωνισμούς του άλλου Μέρους, όπως ορίζεται στο πεδίο κάλυψης του κεφαλαίου σχετικά με τις δημόσιες συμβάσεις. Το πεδίο κάλυψης του κεφαλαίου σχετικά με τις δημόσιες συμβάσεις ορίζει τις μεμονωμένες συμβάσεις στις οποίες ισχύουν οι διαδικαστικοί και ουσιαστικοί κανόνες που αποτέλεσαν αντικείμενο διαπραγμάτευσης. 
            
            
               Η Ένωση και η Κολομβία συμφωνούν ότι ο κατάλογος της Κολομβίας για τους αναθέτοντες φορείς σε κεντρικό επίπεδο θα πρέπει να επικαιροποιηθεί με την προσθήκη των εν λόγω έξι οργανισμών, όπως ορίζεται στην παρούσα απόφαση. 
            
            
               Επομένως, η Ένωση και η Κολομβία συμφωνούν να τροποποιηθεί η ενότητα 1 του τμήματος Α του προσαρτήματος 1 του παραρτήματος XII της συμφωνίας εμπορίου χωρίς αντισταθμιστικές προσαρμογές, δεδομένου ότι πρόκειται για τροποποίηση ήσσονος σημασίας σύμφωνα με το άρθρο 191 παράγραφος 2 της συμφωνίας εμπορίου.
            
            
               2.2.Η Επιτροπή Εμπορίου 
            
            
               Η Επιτροπή Εμπορίου, που έχει συσταθεί βάσει του άρθρου 12 της συμφωνίας εμπορίου, επιβλέπει και διευκολύνει τη λειτουργία της συμφωνίας και την ορθή εφαρμογή των διατάξεών της· αξιολογεί τα αποτελέσματα της εφαρμογής της συμφωνίας εμπορίου, και ειδικότερα την εξέλιξη των εμπορικών και οικονομικών σχέσεων μεταξύ των Μερών· εποπτεύει τις εργασίες όλων των εξειδικευμένων οργάνων που συγκροτούνται δυνάμει της συμφωνίας εμπορίου και συνιστά τη λήψη κάθε αναγκαίου μέτρου· αξιολογεί και εκδίδει αποφάσεις σχετικά με κάθε θέμα που της υποβάλλεται από τα εξειδικευμένα όργανα· και θεσπίζει τον εσωτερικό κανονισμό της, καθώς και το πρόγραμμα συνεδριάσεων και την ημερήσια διάταξη των συνεδριάσεών της. Η Επιτροπή Εμπορίου λαμβάνει τις αποφάσεις της ομόφωνα. Οι αποφάσεις που εκδίδονται είναι δεσμευτικές για τα Μέρη, τα οποία λαμβάνουν όλα τα αναγκαία μέτρα για την εκτέλεσή τους. Στις περιπτώσεις που αναφέρονται στο άρθρο 12 παράγραφος 4 της συμφωνίας εμπορίου, κάθε απόφαση θεσπίζεται από την Ένωση και την εκάστοτε υπογράφουσα χώρα των Άνδεων και ισχύει μόνο μεταξύ των συγκεκριμένων Μερών, υπό τον όρο ότι η απόφαση δεν επηρεάζει τα δικαιώματα και τις υποχρεώσεις άλλης υπογράφουσας χώρας των Άνδεων (άρθρο 14 παράγραφος 3).
            
            
               2.3.Η προς έκδοση πράξη της Επιτροπής Εμπορίου 
            
            
               Κατά την 6η συνεδρίαση της υποεπιτροπής για τις δημόσιες συμβάσεις που πραγματοποιήθηκε στις 17 Οκτωβρίου 2019 στην Μπογκοτά, η Κολομβία ενημέρωσε την Ένωση για την πρόθεσή της να επικαιροποιήσει τον κατάλογο των αναθετόντων φορέων σε κεντρικό επίπεδο, προσθέτοντας έξι οργανισμούς που δημιουργήθηκαν μετά το 2011 και οι οποίοι ανήκουν στο εκτελεστικό επίπεδο. 
            
            
               Στόχος της προς έκδοσης πράξης είναι η τροποποίηση της ενότητας 1 («Φορείς της κεντρικής διοίκησης») του τμήματος A του προσαρτήματος 1 του παραρτήματος XII («Δημόσιες συμβάσεις») της συμφωνίας εμπορίου, η οποία ορίζει τους φορείς της κεντρικής διοίκησης της Κολομβίας που καλύπτονται από τον τίτλο VI.
            
         
         
            
               Με την τροποποίηση που προτείνεται θα επικαιροποιηθεί ο κατάλογος των αναθετόντων φορέων σε κεντρικό επίπεδο με την προσθήκη έξι οργανισμών που δημιουργήθηκαν μετά το 2011 και οι οποίοι ανήκουν στο εκτελεστικό επίπεδο.
            
            
               Η προς έκδοση πράξη θα καταστεί δεσμευτική για τα Μέρη σύμφωνα με το άρθρο 14 παράγραφος 2 της συμφωνίας εμπορίου, το οποίο προβλέπει ότι: «Οι αποφάσεις που λαμβάνονται από την Επιτροπή Εμπορίου είναι δεσμευτικές για τα Μέρη, τα οποία λαμβάνουν κάθε αναγκαίο μέτρο για την εφαρμογή τους.»
            
            
               3.Θέση που πρέπει να ληφθεί εξ ονόματος της ένωσης
            
            
               Το Συμβούλιο καλείται να εκδώσει την απόφαση για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης σχετικά με το σχέδιο απόφασης της Επιτροπής Εμπορίου Ευρωπαϊκής Ένωσης-Κολομβίας-Περού για την τροποποίηση της ενότητας 1 («Φορείς της κεντρικής διοίκησης») του τμήματος A του προσαρτήματος 1 του παραρτήματος XII («Δημόσιες συμβάσεις») της συμφωνίας εμπορίου, η οποία ορίζει τους φορείς της κεντρικής διοίκησης της Κολομβίας που καλύπτονται στο πλαίσιο του τίτλου VI.
            
            
               Η θέση που πρέπει να ληφθεί εξ ονόματος της Ευρωπαϊκής Ένωσης σχετικά με την προτεινόμενη τροποποίηση θα είναι σύμφωνη με το σχέδιο απόφασης της Επιτροπής Εμπορίου, το οποίο επισυνάπτεται στην παρούσα απόφαση. 
            
            
               Η εν λόγω τροποποίηση αποσκοπεί στην επικαιροποίηση του καταλόγου των αναθετόντων φορέων σε κεντρικό επίπεδο με την προσθήκη έξι οργανισμών που δημιουργήθηκαν μετά το 2011 και οι οποίοι ανήκουν στο εκτελεστικό επίπεδο. Κατά την ολοκλήρωση των διαπραγματεύσεων για τη συμφωνία εμπορίου μεταξύ της Ένωσης και της Κολομβίας, το 2010, τα καθήκοντα που επί του παρόντος εκτελούνται από τους εν λόγω οργανισμούς ασκούνταν από τους αναθέτοντες φορείς σε υπουργικό επίπεδο. Οι οργανισμοί αυτοί δεν περιλαμβάνονται επί του παρόντος στον κατάλογο των αναθετόντων φορέων σε κεντρικό επίπεδο στην κάλυψη της Κολομβίας. 
            
            
               Το άρθρο 191 («Τροποποιήσεις και διορθώσεις της κάλυψης») της συμφωνίας εμπορίου προβλέπει τη δυνατότητα τροποποίησης της κάλυψης του τίτλου VI σχετικά με τις δημόσιες συμβάσεις. Σύμφωνα με το άρθρο 191 παράγραφος 4, η Επιτροπή Εμπορίου εξουσιοδοτείται να εγκρίνει κάθε τέτοια προτεινόμενη τροποποίηση του σχετικού παραρτήματος για τα Μέρη, δηλαδή του παραρτήματος XII («Δημόσιες συμβάσεις») της συμφωνίας εμπορίου.
            
            
               Δεδομένου ότι η απόφαση ισχύει μόνο μεταξύ της Ευρωπαϊκής Ένωσης και της Κολομβίας, η απόφαση μπορεί να εκδοθεί στο πλαίσιο της Επιτροπής Εμπορίου από την Ένωση και την Κολομβία, επειδή αφορά αποκλειστικά τη διμερή σχέση μεταξύ τους σύμφωνα με το άρθρο 14 παράγραφος 3 της συμφωνίας.
            
            
               Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Ως εκ τούτου, δεν εφαρμόζεται η αρχή της επικουρικότητας. 
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (στο εξής: ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει επίσης πράξεις που δεν έχουν μεν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  1
               .
            
            
               4.1.2.Εφαρμογή στην προκειμένη περίπτωση
            
            
               Η Επιτροπή Εμπορίου είναι όργανο που έχει συσταθεί με συμφωνία, και συγκεκριμένα τη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου.
            
            
               Η απόφαση που καλείται να εκδώσει η Επιτροπή Εμπορίου αποτελεί πράξη που παράγει δεσμευτικά έννομα αποτελέσματα, σύμφωνα με το άρθρο 14 παράγραφος 2 της συμφωνίας εμπορίου. Η προς έκδοση πράξη δεν συμπληρώνει ούτε τροποποιεί το θεσμικό πλαίσιο της συμφωνίας εμπορίου.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
         
         
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, δηλαδή εκείνη που επιβάλλει ο κύριος ή πρωτεύων σκοπός ή συνιστώσα.
            
            
               4.2.2.Εφαρμογή στην προκειμένη περίπτωση
            
            
               Ο κύριος στόχος και το περιεχόμενο της προς έκδοση πράξης, δηλαδή η επέκταση της κάλυψης των δημόσιων συμβάσεων βάσει του τίτλου VI της συμφωνίας εμπορίου, εμπίπτει στην κοινή εμπορική πολιτική.
            
            
               Επομένως, η ουσιαστική νομική βάση της προτεινόμενης απόφασης είναι το άρθρο 207 της ΣΛΕΕ, και ιδίως η παράγραφος 4. 
            
            
               4.3.Συμπέρασμα
            
            
               Η νομική βάση της προτεινόμενης απόφασης είναι το άρθρο 207 παράγραφος 4 πρώτο εδάφιο της ΣΛΕΕ, σε συνδυασμό με το άρθρο 218 παράγραφος 9.
            
            
               5.Δημοσίευση της προς έκδοση πράξης
            
            
               Δεδομένου ότι η πράξη του Συμβουλίου θα τροποποιήσει την ενότητα 1 («Φορείς της κεντρικής διοίκησης») του τμήματος A του προσαρτήματος 1 του παραρτήματος XII («Δημόσιες συμβάσεις») της συμφωνίας εμπορίου, κρίνεται σκόπιμο να δημοσιευθεί στην Επίσημη Εφημερίδα της Ευρωπαϊκής Ένωσης μετά την έκδοσή της.
            
            
               2021/0014 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή Εμπορίου όσον αφορά την τροποποίηση του προσαρτήματος 1 του παραρτήματος XII (Δημόσιες συμβάσεις) της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη τη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου, και ιδίως το άρθρο 191,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα: 
            
            
               (1)Η συμφωνία εμπορίου μεταξύ της Ευρωπαϊκής Ένωσης και των κρατών μελών της αφενός, και της Κολομβίας και του Περού αφετέρου, υπογράφηκε από την Ένωση σύμφωνα με την απόφαση 2012/735/ΕΕ του Συμβουλίου
                  2
                 και εφαρμόζεται προσωρινά από την 1η Μαρτίου 2013 μεταξύ της Ένωσης και του Περού και από την 1η Αυγούστου 2013 μεταξύ της Ένωσης και της Κολομβίας. Η συμφωνία εμπορίου τροποποιήθηκε από το πρωτόκολλο προσχώρησης του Ισημερινού
                  3
               , που υπογράφηκε στις 11 Νοεμβρίου 2016 σύμφωνα με την απόφαση (ΕΕ) 2016/2369 του Συμβουλίου
                  4
                και εφαρμόζεται προσωρινά από την 1η Ιανουαρίου 2017 (στο εξής: συμφωνία εμπορίου). 
            
            
               (2)Σύμφωνα με το άρθρο 14 παράγραφος 3 σε συνδυασμό με το άρθρο 12 παράγραφος 4 της συμφωνίας εμπορίου, μπορεί να εκδοθεί απόφαση στο πλαίσιο της Επιτροπής Εμπορίου που συγκροτήθηκε με τη συμφωνία εμπορίου μεταξύ της Ένωσης και της Κολομβίας, όταν η απόφαση αφορά αποκλειστικά τη διμερή σχέση μεταξύ τους.
            
            
               (3)Η Επιτροπή Εμπορίου θα εκδώσει την απόφαση για την τροποποίηση της ενότητας 1 του τμήματος A του προσαρτήματος 1 του παραρτήματος XII της συμφωνίας εμπορίου, με την προσθήκη έξι οργανισμών στον κατάλογο των αναθετόντων φορέων σε κεντρικό επίπεδο για την Κολομβία. 
            
         
         
            
               (4)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στην Επιτροπή Εμπορίου, δεδομένου ότι η απόφαση για την τροποποίηση της ενότητας 1 του τμήματος A του προσαρτήματος 1 του παραρτήματος XII της συμφωνίας εμπορίου θα είναι δεσμευτική για την Ένωση σύμφωνα με το άρθρο 14 παράγραφος 2 της συμφωνίας εμπορίου. 
            
            
               (5)Το άρθρο 191 της συμφωνίας εμπορίου θεσπίζει τις διαδικασίες σύμφωνα με τις οποίες κάθε Μέρος μπορεί να τροποποιήσει ή να διορθώσει το πεδίο κάλυψης των δημόσιων συμβάσεων βάσει του τίτλου VI της συμφωνίας εμπορίου. 
            
            
               (6)Η ενότητα 1 σχετικά με τους φορείς της κεντρικής διοίκησης, του τμήματος A του προσαρτήματος 1 του παραρτήματος XII για τις δημόσιες συμβάσεις, της συμφωνίας εμπορίου, ορίζει τους φορείς της κεντρικής διοίκησης της Κολομβίας των οποίων οι συμβάσεις καλύπτονται στο πλαίσιο του τίτλου VI.
            
            
               (7)Κατά τη συνεδρίαση της υποεπιτροπής για τις δημόσιες συμβάσεις στις 17 Οκτωβρίου 2019 που πραγματοποιήθηκε στη Μπογκοτά, η Κολομβία ενημέρωσε την Ένωση για την πρόθεσή της να επικαιροποιήσει τον κατάλογο των αναθετόντων φορέων σε κεντρικό επίπεδο προσθέτοντας έξι οργανισμούς που δημιουργήθηκαν μετά το 2011 και οι οποίοι ανήκουν στο εκτελεστικό επίπεδο. Κατά την ολοκλήρωση των διαπραγματεύσεων για τη συμφωνία εμπορίου μεταξύ της Ένωσης και της Κολομβίας, το 2010, τα καθήκοντα που επί του παρόντος εκτελούνται από τους εν λόγω οργανισμούς, ασκούνταν από τους αναθέτοντες φορείς σε υπουργικό επίπεδο. Οι οργανισμοί αυτοί δεν περιλαμβάνονται επί του παρόντος στον κατάλογο των αναθετόντων φορέων σε κεντρικό επίπεδο στην κάλυψη της Κολομβίας.
            
            
               (8)Η Ένωση και η Κολομβία συμφωνούν ότι ο κατάλογος της Κολομβίας για τους αναθέτοντες φορείς σε κεντρικό επίπεδο για την Κολομβία θα πρέπει να επικαιροποιηθεί με την προσθήκη των εν λόγω έξι οργανισμών. 
            
            
               (9)Επομένως κρίνεται αναγκαίο να τροποποιηθεί η ενότητα 1 του τμήματος A του προσαρτήματος 1 του παραρτήματος XII της συμφωνίας εμπορίου. Η Ένωση και η Κολομβία συμφωνούν ότι η εν λόγω επικαιροποίηση δεν θα πρέπει να απαιτεί αντισταθμιστικές προσαρμογές, δεδομένου ότι πρόκειται για τροποποίηση ήσσονος σημασίας σύμφωνα με το άρθρο 191 παράγραφος 2 της συμφωνίας εμπορίου. 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στην Επιτροπή Εμπορίου βασίζεται στο σχέδιο απόφασης της Επιτροπής Εμπορίου όσον αφορά την τροποποίηση του προσαρτήματος 1 του παραρτήματος XII της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Ισημερινού και του Περού, αφετέρου, που επισυνάπτεται στην παρούσα απόφαση.
            
            
               Άρθρο 2
            
            
               Μετά την έκδοσή της, η απόφαση της επιτροπής εμπορίου δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Άρθρο 3
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Υπόθεση C-399/12, Γερμανία κατά Συμβουλίου (OIV), ECLI:EU:C:2014:2258, σκέψεις 61-64. 
               
               
                  
                     (2)
                  
                        Απόφαση 2012/735/ΕΕ του Συμβουλίου, της 31ης Μαΐου 2012, για την υπογραφή, εξ ονόματος της Ένωσης, και την προσωρινή εφαρμογή της συμφωνίας εμπορίου μεταξύ της Ευρωπαϊκής Ένωσης και των κρατών μελών της αφενός, και της Κολομβίας και του Περού αφετέρου (ΕΕ L 354 της 21.12.2012, σ. 1).
               
               
                  
                     (3)
                  
                        Πρωτόκολλο προσχώρησης στη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου, για να ληφθεί υπόψη η προσχώρηση του Ισημερινού (ΕΕ L 356 της 24.12.2016, σ. 3).
               
               
                  
                     (4)
                  
                        Απόφαση (ΕΕ) 2016/2369 του Συμβουλίου, της 11ης Νοεμβρίου 2016, για την υπογραφή, εξ ονόματος της Ένωσης, και την προσωρινή εφαρμογή του πρωτοκόλλου προσχώρησης στη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου, για να ληφθεί υπόψη η προσχώρηση του Ισημερινού (ΕΕ L 356 της 24.12.2016, σ. 1).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.1.2021
            COM(2021) 27 final
            ΠΑΡΑΡΤΗΜΑ 
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην Επιτροπή Εμπορίου όσον αφορά την τροποποίηση του προσαρτήματος 1 του παραρτήματος XII (Δημόσιες συμβάσεις) της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου
            
               
         
         
            
               ΣΧΕΔΙΟ
            
            
               ΑΠΟΦΑΣΗ 2/2020 ΤΗΣ ΕΠΙΤΡΟΠΗΣ ΕΜΠΟΡΙΟΥ ΕΕ-ΚΟΛΟΜΒΙΑΣ-ΠΕΡΟΥ-ΙΣΗΜΕΡΙΝΟΥ
            
            
               της XX 2021
            
            
               σχετικά με την τροποποίηση του προσαρτήματος 1 του παραρτήματος XII (Δημόσιες συμβάσεις) της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου
            
            
               Η ΕΠΙΤΡΟΠΗ ΕΜΠΟΡΙΟΥ, 
            
            
               Έχοντας υπόψη τη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου, και ιδίως το άρθρο 191, 
            
            
               Εκτιμώντας τα ακόλουθα: 
            
            
               (1)Το άρθρο 191 της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας, του Περού και του Ισημερινού, αφετέρου (στο εξής: συμφωνία εμπορίου), θεσπίζει τις διαδικασίες σύμφωνα με τις οποίες κάθε Μέρος μπορεί να τροποποιήσει ή να διορθώσει το πεδίο κάλυψης των δημόσιων συμβάσεων βάσει του τίτλου VI της συμφωνίας εμπορίου. 
            
            
               (2)Η ενότητα 1 σχετικά με τους φορείς της κεντρικής διοίκησης, του τμήματος A του προσαρτήματος 1 του παραρτήματος XII για τις δημόσιες συμβάσεις, της συμφωνίας εμπορίου, ορίζει τους φορείς της κεντρικής διοίκησης της Κολομβίας των οποίων οι συμβάσεις καλύπτονται στο πλαίσιο του τίτλου VI.
            
            
               (3)Κατά τη συνεδρίαση της υποεπιτροπής για τις δημόσιες συμβάσεις που πραγματοποιήθηκε στις 17 Οκτωβρίου 2019 στην Μπογκοτά, η Κολομβία ενημέρωσε την Ένωση για την πρόθεσή της να επικαιροποιήσει τον κατάλογο των αναθετόντων φορέων σε κεντρικό επίπεδο, προσθέτοντας έξι οργανισμούς που δημιουργήθηκαν μετά το 2011 και οι οποίοι ανήκουν στο εκτελεστικό επίπεδο. Κατά την ολοκλήρωση των διαπραγματεύσεων για τη συμφωνία εμπορίου μεταξύ της Ένωσης και της Κολομβίας, το 2010, τα καθήκοντα που επί του παρόντος εκτελούνται από τους εν λόγω οργανισμούς, ασκούνταν από τους αναθέτοντες φορείς σε υπουργικό επίπεδο. Οι οργανισμοί αυτοί δεν περιλαμβάνονται επί του παρόντος στον κατάλογο των αναθετόντων φορέων σε κεντρικό επίπεδο στην κάλυψη της Κολομβίας. 
            
            
               (4)Η Ένωση και η Κολομβία συμφωνούν ότι ο κατάλογος της Κολομβίας για τους αναθέτοντες φορείς σε κεντρικό επίπεδο θα πρέπει να επικαιροποιηθεί με την προσθήκη των εν λόγω έξι οργανισμών, όπως ορίζεται στην παρούσα απόφαση. 
            
            
               (5)Επομένως κρίνεται αναγκαίο να τροποποιηθεί η ενότητα 1 του τμήματος A του προσαρτήματος 1 του παραρτήματος XII της συμφωνίας εμπορίου. Η Ένωση και η Κολομβία συμφωνούν ότι η εν λόγω επικαιροποίηση δεν θα πρέπει να απαιτεί αντισταθμιστικές προσαρμογές, δεδομένου ότι πρόκειται για τροποποίηση ήσσονος σημασίας σύμφωνα με το άρθρο 191 παράγραφος 2 της συμφωνίας εμπορίου.
            
            
               (6)Η απόφαση τροποποίησης της ενότητας 1 του τμήματος Α του προσαρτήματος 1 του παραρτήματος XII της συμφωνίας εμπορίου μπορεί να εκδοθεί στο πλαίσιο της Επιτροπής Εμπορίου που συγκροτήθηκε με τη συμφωνία εμπορίου μεταξύ της Ευρωπαϊκής Ένωσης και της Κολομβίας, ως υπογράφουσας χώρας των Άνδεων, σύμφωνα με το άρθρο 14 παράγραφος 3 της συμφωνίας εμπορίου σε συνδυασμό με το άρθρο 12 παράγραφος 4, δεδομένου ότι αφορά αποκλειστικά τη διμερή σχέση μεταξύ τους. 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στην ενότητα 1 του τμήματος Α του προσαρτήματος 1 του παραρτήματος XII (Δημόσιες συμβάσεις) της συμφωνίας εμπορίου, προστίθενται ο ακόλουθος τίτλος και έξι οργανισμοί στον κατάλογο των αναθετόντων φορέων σε κεντρικό επίπεδο: 
            
            
               «Υπηρεσίες εκτελεστικής εξουσίας·
            
            
               29. Agencia Nacional de Minería
            
            
               30. Agencia Nacional de Infraestructura 
            
         
         
            
               31. Agencia Nacional de Seguridad Vial 
            
            
               32. Agencia Nacional del Espectro
            
            
               33. Agencia Presidencial de Cooperación Internacional de Colombia
            
            
               34. Agencia de Desarrollo Rural». 
            
            
               Άρθρο 2
            
            
               Η τροποποίηση που προβλέπεται στο άρθρο 1 δεν συνεπάγεται αντισταθμιστικές προσαρμογές.
            
            
               Άρθρο 3
            
            
               Η παρούσα απόφαση αρχίζει να ισχύει την […]. 
            
            
               Η παρούσα απόφαση συντάσσεται στις επίσημες γλώσσες των Μερών της συμφωνίας εμπορίου και όλα τα κείμενα είναι εξίσου αυθεντικά.
            
            
               [Τόπος] 
            
            
                     
                        Για την Επιτροπή Εμπορίου